ร้านนี้ชูครีมเค้าดังเนอะ (ดูจากรีวิวเก่าๆ) มาทีไรก็สั่งแต่ชูครีมค่ะ 

สาขา promenade ร้านเล็กๆแต่ตกแต่งน่ารักดีค่ะ มีที่นั่งด้านนอกนั่งดูน้ำพุเต้นระบำได้ด้วยค่ะ

วันนี้สั่งเป็น vanilla custard chou cream ค่ะ ชูครีมที่นี่แป้งกรอบด้านนอก ไส้ด้านในมาแบบแน่นๆดีค่ะ ไส้นี้จะมีกลิ่น vanilla หน่อยๆ หวานไม่มากเราว่ากำลังดี เนื้อครีมมี่เป็น custard อร่อยดีค่ะ

ครั้งที่แล้วมาลองทานเป็น milk chou อันนั้นก็อร่อย กลิ่นนมๆ ตัวครีมไม่ครีมมี่เท่า vanilla custard ทานได้แบบเบาๆดีค่ะ เอาจริงๆก็อร่อยทั้งสองรสเลย อ้อ ร้านนี้มีน้ำเปล่าให้นะคะไม่ต้องซื้อ (ไม่ชอบร้านขนมที่ไม่มีน้ำเปล่าให้อะ)

นอกจากชูครีมร้านนี้ยังมีเค้กและเครื่องดื่มอีกหลายอย่างเลยค่ะ เราชอบเพราะรสไม่หวานมาก แต่ไม่รู้เมนูอื่นจะหวานน้อยแบบนี้เปล่านะคะ